బెంగళూరు, ఏప్రిల్ 15(ఆంధ్రజ్యోతి): వచ్చే ఏడాది ఎన్నికలు జరగనున్న నేపథ్యంలో కర్ణాటక ప్రభుత్వం ప్రజాకర్షక పథకాలకు శ్రీకారం చుట్టింది. ముస్లింలు మక్కా వెళ్ళేందుకు హజ్యాత్ర పేరుతో సదుపాయాలు కల్పిస్తున్న విధంగానే మిగిలిన మతస్థులు పవిత్ర తీర్థయాత్రలకు వెళ్ళేందుకు వీలుగా ‘పునీతయాత్ర భాగ్య’ పథకాన్ని ప్రారంభించాలని నిర్ణయించారు. ఇప్పటికే దీనికి సంబంధించిన విధివిధానాలను ప్రభుత్వం రూపొందించింది. కేవలం ఒక మతానికి మాత్రమే అనుకూలమనే విమర్శ రాకుండా అన్ని మతాలకు సమానంగా అవకాశాలు కల్పించాలని భావిస్తున్నారు. ప్రారంభంలో కర్ణాటక సరిహద్దుల్లోని ధార్మిక క్షేత్రాల సందర్శనకు వయోవృద్ధులకు అవకాశం కల్పించాలని నిర్ణయించారు. ఉచితంగా భోజన, వసతి ఏర్పాటు చేయడంతోపాటు టికెట్ చార్జీలలో 25శాతం రాయితీ కల్పించనున్నారు.
bengaluru, epril 15(aandhrajyoti): vache edaadi ennikalu jaraganunna nepathyamlo karnaataka prabhutvam prajaakarshaka pathakaalaku srikaram chuttindi. muslimlu makka vellenduku hajyatra paerutho sadupaayaalu kalpistunna vidhamgaane migilina matasthulu pavitra teerthayaathralaku vellenduku veelugaa ‘puneetayaatra bhagya’ pathakaanni praarambhinchaalani nirnayinchaaru. ippatike deeniki sambandhinchina vidhividhaanaalanu prabhutvam roopondinchindi. kevalam oka mataaniki matrame anukulamane vimarsa rakunda anni mataalaku samaanamgaa avakaasaalu kalpinchaalani bhaavistunnaaru. praarambhamlo karnaataka sarihaddulloni dharmika kshetraala sandarsanaku vayovruddhulaku avakaasam kalpinchaalani nirnayinchaaru. uchitamgaa bhojana, vasati erpaatu cheyadamtopatu ticket chaarjeelalo 25saatam raayitii kalpinchanunnaru.